കട്ടപ്പന കെഎസ്ആര്ടിസി ഡിപ്പോ തുറന്നുകൊടുക്കണമെന്ന്് കട്ടപ്പന: കെ എസ്ആര്ടിസി ഡിപ്പോ നിര്മാണം പൂര്ത്തീകരിച്ചു ഉടന് തുറന്നുകൊടുക്കണമെന്ന് ആവശ്യപ്പെട്ട് യൂത്ത് കോണ്ഗ്രസ് കട്ടപ്പന മണ്ഡലം കമ്മിറ്റിയുടെ നേതൃത്വത്തില് വെള്ളയാംകുടി കെ എസ്ആര്ടിസി ഡിപ്പോയില് പ്രതിഷേധ സമരം സംഘടിപ്പിച്ചു. കട്ടപ്പന കെ എസ്ആര്ടിസി ഡിപ്പോയുടെ നിര്മാണ പ്രവര്ത്തനങ്ങള് രണ്ടുവര്ഷമായി ഇഴഞ്ഞുനീങ്ങുകയാണെന്ന് യൂത്ത് കോണ്ഗ്രസ് ആരോപിച്ചു. ഡിപ്പോയുടെ ഉദ്ഘാടനം നടന്നിട്ട് നാലുമാസം കഴിഞ്ഞിട്ടും ഇതുവരെയും നിര്മാണങ്ങള് പൂര്ത്തികരിച്ചു ജീവനക്കാര്ക്ക് ഡിപ്പോയും അനുബന്ധ സ്ഥാപനങ്ങളും തുറന്നുകൊടുക്കാന് അധികൃതര് തയാറായിട്ടില്ല. പ്രതിഷേധ പരിപാടി യൂത്ത് കോണ്ഗ്രസ് കട്ടപ്പന മണ്ഡലം പ്രസിഡന്റ് കെ.എസ്. സജീവ് ഉദ്ഘാടനംചെയ്തു. ജിതിന് ഉപ്പുമാക്കല്, പി.വി. അരവിന്ദ്, മാര്ട്ടിന് സെബാസ്റ്റ്യന്, കെവിന് കൊന്പികര തുടങ്ങിയവര് പ്രതിഷേധ പരിപാടിക്ക് നേതൃത്വം നല്കി.